Bodil Niska

Bodil Aileen Niska (datoar) er ein norsk jazzmusikar (saksofon), kjend for godtseljande utgjevingar av standardlåtar innan jazz og for å driva jazzklubbar og -kafear.

Niska blei fødd i Vadsø og voks opp i Hammerfest. Ho lærte musikk av faren, trekkspelaren Aksel Niska, og studerte saksofon hjå Kjell Bartholdsen. Niska dreiv jazzklubben «Montenegro» frå 1979 til 1989.  Ho var òg sterkt involvert i Varangerfestivalen.

Etter å ha flytta sørover i 1990 deltok ho sidan 1992 i trioen «Girl Talk», der ho med vokalisten Siri Gellein (seinare erstatta av bassisten Tina Asmundsen) og pianisten Elizabeth Walker gav ut Talkin' Jazz i 1996 som selde godt.  

I Bodil Niska Kvartett spelte Per Husby piano, Stig Hvalryg bass og Roger Johansen trommer, og spelte ved Oslo Jazzfestival og Nordlændingernes Forening kulturaftan i 2005.  I 2017 spelte kvartetten hennar i Ålesund med Hvalryg på bass, Dag Arnesen på piano og Marcus Lewin på trommer.Bodil Niska kvartett ved jazzinorge.no, 21. april 2017.

Ho har òg samarbeidd med Pete Brown trio, Scott Hamilton og Harry Allen.Niska, Bodil, mic.no 16. juni 2016. Basert på en artikkel i jazzbasen.no.

Etter nokre år som plateseljar ved Akers MIC skipa ho kring 1997 jazzbutikken og -kafeen «Bare Jazz» i Oslo, og dessutan plateselskap av same namn.Terje Mosnes, «Kjerringa mot filstrømmen» i Dagbladet den 12. januar 2014. Kafeen blei nedlagd i 2020 under koronapandemien.Tharald Halvorsen, «Kjent Oslo-kafé stenger dørene» i borsen.no den 27. november 2020. Ho vann Oslo Jazzfestival sin Ella-pris i 2009.

Under Sildajazz i Haugesund har ho i mange år drive musikksjappa «Bodils Bodega», som ho i 2005 mottok Sildajazzprisen for. 

 Prisar og utmerkingar
2005: Sildajazz ved Sildajazzfestivalen Haugesund
2009: Nordprofil-prisen
2009: Ella-prisen ved Oslo Jazzfestival

 Diskografi 

 First Song (Hot Club Records, 2000).  Med  Egil Kapstad, Bjørn Alterhaug og Pelle Hultén.  Bidrag fra Aksel Niska.
 Blue (Bare Jazz Records, 2004).  Med Kapstad, Alterhaug, Hulten, Paul Wagnberg
 Night Time (Bare Jazz Records, 2008).  Med blant annet Claes Crona Trio og Staffan William-Olsson.

 Kjelder 

Denne artikkelen bygger på «Bodil Niska» frå ,  den 17. juni 2021.  

Kategori:Folk frå Hammerfest
Kategori:Folk frå Vadsø
Kategori:Norske jazzsaksofonistar